
Besvarelsen leveres i Fronter i emnets fellesrom i mappen "Innlevering av hjemmeeksamen" som stenges kl. 12.00 på innleveringsdagen.
Besvarelsens forside skal inneholde: kandidatnummer (hentes fra StudentWeb), emnekode, emnenavn, semester, år og oppgavens tittel. IKKE kandidatens navn! Alle sider skal nummereres.
Mal (Word-dokument) for oppsett av oppgaven og utfyllende informasjon om innlevering i Fronter finnes i en instruks som er lenket opp på alle instituttets emnebeskrivelser under "Vurdering og eksamen".
Oppgaven skal være på maksimum 6 normalsider a 2300 tegn, dvs. på maksimum 13800 tegn totalt (inkludert mellomrom, uten litteraturliste). Oppgi hvor mange tegn oppgaven din inneholder (uten litteraturliste).
--------------------------------------------------------------------------------------------------------------------
Besvar én av følgende to oppgaver:


[bookmark: _GoBack]1: Internasjonale organisasjoner har i varierende grad hatt minoritetsrettigheter på sin dagsorden. Gi en kort redegjørelse av sentrale internasjonale organisasjoners holdning til minoritetsrettigheter fra andre verdenskrig og frem til i dag. Gi deretter en framstilling av sentrale internasjonale organisasjoners reaksjoner på minoritetspolitikken i Estland og Slovakia siden 1992 og fram til i dag, og drøft hvorvidt disse reaksjonene  har vært i samsvar med organisasjonenes generelle holdning til minoritetsrettigheter i denne perioden.


2: Redegjør kort for de ulike etniske gruppene i Polen og Latvia, og gi eksempler på hva minoritetene i disse landene gjør for å ivareta sin egenart som minoritet. Vis deretter hvilket syn på nasjon og minoriteters plass i nasjonen som kommer til uttrykk i de to landenes minoritetspolitikk og statsborgerskapspolitikk. I hvilken grad kan man si at Brubakers teori som hevder at nasjonale minoriteter og nasjonaliserende stater er pådrivere i utformingen av minoritetspolitikk er relevant i de to landene? 




Hvis du ønsker begrunnelse: Ta kontakt med din faglærer på e-post innen 1 uke etter at sensuren er kunngjort i StudentWeb. Oppgi navn og kandidatnummer. Sensor bestemmer om begrunnelsen skal gis skriftlig eller muntlig.

